
Menedék

Könyvtár: érték, tudás, információ, elmélyülés, gondolkodás, képzelet.
A könyvtár életünkben betöltött szerepe megváltozott és folyamatosan alakul a kor és saját korunk előrehaladtával. Ma már a tudásanyag bárhol és bármikor hozzáférhető. Ennek ellenére a könyvtár nem csak egy, a rendszerezett tudást összefogó intézmény. Egy hely ahol az egyén a külvilág kizárásával elmerülhet a könyv és a képzelet világában.

Szeretnénk könyvtárakat létrehozni a városban, új területfoglalás nélkül, használaton kívüli területeken, foghíjakon. A foghíj a város visszavonulása, a városi pezsgés szünete.
Három különböző szituációt vizsgálunk, melyek más-más városi helyzetben, különböző szociális és környezeti háttérrel rendelkeznek. Ennek megfelelően más problémákkal találkozunk, és az erre adott válaszok is különbözőek. Az első a sűrű, mozgalmas belváros. Itt a jelszó a lélegzetvétel. Lehetőség hívószóval jelennek meg a szociálisan érzékeny területek. A harmadik, ezektől lazább szövetű területek jelszava a nyugodt pezsgés. Mindhárom esetben könyvtárról van szó, de minden esetben a jelentés kiegészül. Mindig mással, az adott problémákra reflektáló lehetőségekkel. A köztük lévő kapcsolatot egységes modul rendszer jelenti, amely helyérzékeny tervezéssel illeszkedik.

Munkánk során átfogó vizsgálatot szeretnénk végezni három kiválasztott foghíj példáját bemutatva. Ezek segítségével keresve megoldást működési elvükre, további funkciójukra.
Hol találna megfelelő téri és emberi közegre a könyvtár Budapest városi szövetén belül?
Milyen megoldásokat eredményeznének az eltérő igények?
Milyen téri élményt nyújt a tervezett építmény önmaga és a körülötte kialakuló, fennmaradó tér?

A cél lassan átszőni a várost foghíj könyvtárakkal. Lehetőséget és menedéket adni elmélyülésre és valódi találkozásra.



